Document ID: 32013R0344

32013R0344
L 114/1
SLUŽBENI LIST EUROPSKE UNIJE
04.04.2013.
UREDBA KOMISIJE (EU) br. 344/2013
od 4. travnja 2013.
o izmjeni priloga II., III., V. i VI. Uredbi (EZ) br. 1223/2009 Europskog parlamenta i Vijeća o kozmetičkim proizvodima
(Tekst značajan za EGP)
EUROPSKA KOMISIJA,
uzimajući u obzir Ugovor o fukcioniranju Europske unije,
uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31., stavke 1. i 2.,
budući da
(1)
Uredba (EZ) br. 1223/2009 treba se primjenjivati od 11. srpnja 2013. te će zamijeniti Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (2). Međutim, kako bi se osigurao nesmetani prijelaz, gospodarskim je subjektima dopušteno stavljati na tržište kozmetičke proizvode koji su sukladni s Uredbom br. 1223/2009 prije datuma primjene te Uredbe.
(2)
Prilozi Uredbi (EZ) br. 1223/2009 odražavaju napredak znanosti u vrijeme kada je Komisija 5. veljače 2008. usvojila prijedlog za tu Uredbu. Od tada, prilozi Direktivi 76/768/EEZ izmijenjeni su nekoliko puta.
(3)
Cilj nekoliko izmjena priloga Direktivi 76/768/EEZ bilo je ukazivanje na potencijalne rizike za zdravlje ljudi i uvođenje mjera potrebnih za zaštitu javnog zdravlja. Radi pravne jasnoće i, budući da postoji mogućnost sukladnosti s Uredbom (EZ) br. 1223/2009 prije 11. srpnja 2013. kao alternativa sukladnosti s Direktivom 76/768/EEZ, potrebno je izmijeniti i priloge Uredbi (EZ) br. 1223/2009 kako bi se osigurala visoka razina zaštite javnog zdravlja.
(4)
Također, nekoliko izmjena priloga Direktivi 76/768/EEZ prilagodilo je te priloge tehničkom i znanstvenom napretku istodobno štiteći javno zdravlje. Stoga su prilozi Direktivi 76/768/EEZ sada bolje prilagođeni tehničkom i i znanstvenom napretku od priloga Uredbi (EZ) br. 1223/2009. Stoga je potrebno uvesti te izmjene i u priloge Uredbi (EZ) br. 1223/2009.
(5)
U nekim slučajevima tvari nisu označene međunarodno priznatim nazivima poput Međunarodnog nazivlja kozmetičkih sastojaka (INCI). Međutim, označene su prema nazivima svojih parfema. Stoga je potrebno navesti imena parfema u stupac c Priloga III. (Naziv iz glosara uobičajenih sastojaka).
(6)
Uredbu (EZ) br. 1223/2009 trebalo bi stoga izmijeniti na odgovarajući način.
(7)
Mjere predviđene ovom Uredbom u skladu su s mišljenjem Stalnog odbora za kozmetičke proizvode,
DONIJELA JE OVU UREDBU:
Članak 1.
Prilozi II., III., V. i VI. Uredbi (EZ) br. 1223/2009 mijenjaju se u skladu s Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 11. srpnja 2013. godine.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. travnja 2013.

Labels: 7
3
0
1